વાંસદા હનુમાનબારી સર્કલ પાસે ૧૦૮ ઇમરજન્સી સેવા, જેસીઆઇ વાંસદા દ્વારા વર્લ્ડ રિમેમ્બરન્સ ડે નિમિત્તે ઈન્દોર-પટના ટ્રેનના મૃતકો સહિત વિવિધ અકસ્માતોમાં મૃત્યુ પામેલા વ્યક્તિઓનેે સુંદર ફૂલોના હાર તેમજ ફૂલોનો ઓમ બનાવી મીણબતી પ્રગટાવી અને બે મિનિટનું મૌન પાળી શ્રદ્ધાંજલિ અર્પણ કરાઈ હતી. પી. એસ. આઇ. ચાવડાની અધ્યક્ષતામાં શપથ લેવડાવાયા હતા કે કોઇ પણ અકસ્માત કરીશ નહીં અને કોઇ અકસ્માત ન થાય તેવી તકેદારી રાખીશ અને જો કોઇ અકસ્માત થાય તો પ્રથમ મદદે દોડી જઇશ અને ૧૦૮ને કટોકટીના સમયે કોલ કરી ઇજાગ્રસ્ત વ્યકિતને મદદ કરીશ અને તેની મહામૂલી જિંદગી બચાવીશ.